Indicador Publico de Renta d'Efectos Multiples

L' Indicador Público de Renta de Efectos Múltiples u IPREM (en aragonés, Indicador Publico de Renta d'Efectos Multiples) ye un indice emplegau en Espanya como referencia ta conceder aduyas, becas, subvencions u o subsidio de desemplego, entre atros. Este indice naixió en l'anyada 2004 ta substituyir o Salario Minimo Interprofesional que en ixas envueltas s'emplegaba como referencia ta estas aduyas. Asinas, agora i hai dos referents: o SMI, emplegau como tope minimo ta chornals y salarios, y l'IPREM, que se fa servir como referent ta prestacions socials y becas. L'IPREM tien 12 pagas, a diferencia de o SMI que en tiene 14, lo cual separa encara mas os dos indicadors publicos con as consecuencias socials y economicas que ixo implica.

Asinas, l'IPREM ha iu creixendo a un ritmo menor que el SMI, aduyando a amanar o SMI espanyol a rans europeus pero per contra fendo que os topes y cuantidaz d'as aduyas a chent menos favorecida vaigan baixando, fendo asinas mas chicot o suyo poder adquisitivo.

Cualques implicacions de l'IPREM a os ciudadans son:
 L'IPREM ye a base reguladora de o subsidio de desemplego, cuasi toz os subsidios tienen una cuantidat de 80% de l'IPREM.
 L'IPREM ye o tope ta las cantidaz d'as prestación contributiva de desemplego en función de o numero de miembros d'a unidat familiar.
 L'IPREM ye o tope de referencia ta os pagos d'o FOGASA.
 L'IPREM ye o tope ta las indemnizacions per despido.
 L'IPREM ye l'indicador te tener dreito a l'asistencia churidica gratuita.
 L'IPREM ye o tope maximo ta cobrar o salario social en Aragón dito Ingreso Aragonés d'Inserción.
 L'IPREM ye l'indicador t'acceder a viviendas de protección oficial.

 Evolución de l'IPREM 
L'IPREM se publica per cada anyo a traviés d'a Lei de Presupuestos Chenerals de l'Estau, de forma que cal emplegar como referencia a zaguer cuantidat publicada de forma oficial ta determinar si os ingresos d'una persona u unidat familiar superan un determinato numero de veces l'IPREM y seguntes estes datos saber si tiene dreito a bella prestación u aduya.

A evolución de l'IPREM ha estato la siguient:
Evolución anyal de l'IPREM Anyo 2004 2005  2006 2007 2008 2009 2010 2011 IPREM mensual 460,50 €  469,80 € 479,10 € 499,20 € 516,90 € 527,24 € 532,51 € 532,51 € IPREM anyal (12 pagas) 5.526,00 €  5.637,60 €  5.749,20 €  5.990,40 €  6.202,80 €  6.326,86 €  6.390,13 €  6.390,13 €

Categoría:Economía d'Espanya